tomron87/hebrew-wikipedia-sentences-corpus huggingface dataset:
הם התפתחו מליבת המעבד האחרון ממותג Pentium III על ידי הוספת ממשק ה-front-side bus (FSB) של Pentium 4, ורכיבים משופרים של פענוח והנפקת הוראות, חיזוי ענפים משופר, תמיכה ב-SSE2 וזיכרון מטמון גדול בהרבה.
ה-Pentium M נועד לענות על הביקורת שנמתחה על מעבדי הפנטיום 4 ששיווקה באותה עת למחשבים הניידים, שלא התאימו לצריכת האנרגיה הנמוכה הנדרשת ממחשוב נייד ונחשבו לבזבזני סוללה.
המעבד הראשון ממשפחת ה-Pentium M, היה בעל בשם הקוד "בניאס" (Banias), ואחריו הושק ה"דותן" (Dothan).
קו ה-Pentium M הוסר מהמחירונים הרשמיים של החברה ביולי 2009, כאשר המעבדים ממותגי Pentium M הוחלפו על ידי מעבד "יונה" כפול ליבה נייד ממותג Core עם מיקרו-ארכיטקטורה שונה.
הוא הותאם ליעילות צריכת חשמל, מאפיין חיוני להארכת חיי הסוללה של המחשב הנייד.
פועל עם צריכת חשמל ממוצעת נמוכה מאוד ותפוקת חום נמוכה בהרבה ממעבדים שולחניים, ה-Pentium M פעל במהירות שעון נמוכה יותר מגרסת המחשב הנייד של ה־Pentium 4 (The Pentium 4-Mobile, או P4-M), אך עם ביצועים דומים או טובים יותר.
ה-Pentium M חיבר את ליבת הביצוע של ה-Pentium III עם ממשק תואם Pentium 4, עם רכיבים משופרים.
כדי לעמוד במשימה של צמצום ההספק הנצרך מבלי לפגוע בתפקוד המעבד פותחו כמה שיטות חדשות.
כולל תדר שעון ומתח ליבה המשתנים באופן דינמי, המאפשרים ל-Pentium M להגביל את מהירות השעון כשהמערכת לא פועלת על מנת לחסוך באנרגיה, באמצעות טכנולוגיית SpeedStep 3 (שיש לה יותר שלבי שינה מאשר גרסאות קודמות של SpeedStep).
טכנולוגיה זו מאתרת את היחידות בתוך המעבד הנותרות ללא שימוש ברגעים נתונים, וסוגרת אותן עד שיידרשו לפעול.
הייחוד הטכנולוגי טמון ביכולתו של המעבד לחזות מראש מתי לכבות או להפעיל יחידות שונות בשבב.
יכולת זו מבוססת על פיתוח אלגוריתמים שמוודאים כי המעבד לא ייקלע למצב שבו יחידת עיבוד כבויה דווקא ברגע שבו היא נדרשת לבצע חישוב.
טכנולוגיה נוספת שפותחה עבור הבניאס היא "תיאום מעגלים" (Optimized Circuit); במסגרתה אותרו במעבד המרכיבים האטיים ביותר, שבפועל הם אלה שקובעים מה יהיה קצב פעולתו של המעבד.
כך לדוגמה, אם במעבד קיימים מעגלים שיכולים לעבוד במהירות של 1.8 ג'יגה-הרץ ומעגלים המסוגלים לעבוד רק במהירות של 1.5 ג'יגה-הרץ, המעגלים האטיים יקבעו את מהירות המעבד.
טכנולוגיה שלישית מבוססת על שיפור מבנה הפקודות המועברות אל המעבד, בשיטה הנקראת "התכה" (Fusion), המאפשרת למזג כמה פקודות לאחת; כלומר, לבצע חישובים מסוימים בפחות פקודות מאשר תוכנן במקור.
על ידי כך ניתן לשפר את המהירות, מבלי להגדיל את ההספק.
למרות שאינטל שיווקה את ה-Pentium M באופן בלעדי כמוצר למחשבים ניידים, יצרני לוחות אם סיפקו לוחות תואמים ל-Pentium M שהיו מיועדים גם יישומי תחנות עבודה ושרתים ששווקו כפתרון לצריכת אנרגיה נמוכה ורעש מינימלי של מערכת הקירור.
מעבדי Pentium M שימשו גם יצרני מערכות משובצות מכיוון שצריכת החשמל הנמוכה איפשרה עיצוב של מחשבים משובצים ללא מאווררים ממוזערים.
מכיוון שקו מוצרי Pentium M תוכנן בישראל, ראש הצוות בחיפה מולי אדן בחר לו את שם הקוד 'בניאס", על שם אתר העתיקות בניאס שברמת הגולן.
צוות אינטל חיפה עבד קודם על בקר הזיכרון עבור מעבד "תמנע", שהתבסס על עיצובים קודמים של בקר זיכרון P6, דבר שהעניק להם ידע מפורט על ארכיטקטורת P6 שבה השתמשו כאשר אינטל נתנה להם את הובלת פרויקט החירום לפיתוח מעבד נייד.
מעבד "תמנע" יועד עבור מחשבים במחיר נמוך, והיה אמור לצאת לשוק במחצית השנייה של שנת 2000, אך הוא בוטל עקב עיכובים בפיתוח שלו.
הוא היה חדשני בניסיון לשלב בין רכיבים גרפיים לבקר זיכרון, במקום שייצרן או הצרכן יתקין בנוסף כרטיס מסך גרפיים יקרים במחשב, עבור יישומים גרפיים כבדים.
לשם הגדלת צוות הפיתוח בחיפה בעוד 270 עובדים, קיבלה אינטל ישראל הטבות מס בסך 55.5 מיליון דולר ממרכז ההשקעות במשרד התעשייה והמסחר.
בהינתן קוד המוצר 80535, בתחילה לא הייתה לו סיומת מספר דגם, אך זוהה מאוחר יותר כ-Pentium M 705. הוא יוצר על בתהליך של 130 ננומטר, הושק בתדרים מ-900 מגה-הרץ עד 1.7 ג'יגה-הרץ, והיה לו 1 מגה-בייט של מטמון ברמה 2. ממוצע חום הליבה TDP (Thermal Design Power) היה 24.5 וואט.
יתרונו המרכזי של המעבד היה טמון ביכולות האלחוט המובנות שלו, תוך שימוש בתקן Wi-Fi" - IEEE 802.11", לקישור רשתות אלחוטיות, שהחל להיות נפוץ בעולם.
בשלב הראשון הוצע המעבד רק בתקן האלחוט הראשון, מסוג B802.11, המאפשר העברה של מידע במהירות של 11 מגה-ביט לשנייה, ובהמשך הורחב המעבד גם לשימוש בתקן המהיר יותר של A802.11, המאפשר העברת מידע במהירות של 54 מגה-ביט לשנייה.
החברה החליטה שלא לכלול את תקן האלחוט המתחרה, "בלוטות'", שחדירתו לשוק הצרכני לא הצליחה באותה עת.
עקב כך שיווקו בישראל לא אושר מאחר שפועל בתדרים שלא היו מורשים עדיין על ידי משרד התקשורת.
המעבד הושק במרץ 2003, עם מסע פרסום שיווקי בעלות של 300 מיליון.
במסגרת הקמפיין אינטל הפנתה מאמצים רבים לשיווק המעבד בשווקים רבים במקביל, לרבות ארמות הברית, בריטניה, צרפת, גרמניה אוסטרליה ודרום קוריאה.
הקמפיין לווה בתשדירים בטלוויזיה ובעיתונות.
הצלחת המעבד הביאה לצמיחה דו-ספרתית שנתית בהכנסות אינטל, שלוש שנים ברציפות.
ב-17 בספטמבר 2003, חשפה אינטל תוכניות להשקת הדור הבא של מעבדי ה-Pentium M שלה, שנקראו בשם הקוד "דותן".
על שם תל דותן, והוא הושק רשמית ב-10 במאי 2004. מעבדי Dothan Pentium M (קוד מוצר 80536, CPUID 0x6DX) הם בין מעבדי אינטל הראשונים שזוהו באמצעות "מספר מעבד" ולא דירוג מהירות שעון; דבר זה אפשר הבחנות מדויקות יותר בין סוגים שונים של מעבדים.
מעבדי Dothan Pentium M מסדרת 700 שומרים על אותו עיצוב בסיסי כמו ה-Banias Pentium M המקורי, אך יוצרו בתהליך של 90 ננומטר, עם זיכרון מטמון גדול פי שניים.
שטח המעבד, היה 87 מילמטר רבוע, נשאר באותה סדר גודל כמו הפנטיום M המקורי, למרות שסדרת 1000 מכילה כ-140 מיליון טרנזיסטורים, אם כי צריכת החשמל במהירויות שעון נמוכות גדלה.
גרסאות של ליבת "דותן" הושקו ברבעון הראשון של 2005 עם ערכות השבבים Sonoma ותמכו ב-533 MT/s FSB ו-XD.
ביולי 2005, אינטל הוציאה לשוק את ה-780 וגרסת המתח הנמוך 778. לקו המעבדים היו דגמים הפועלים במהירויות שעון מ-1.0 GHz עד 2.26 GHz .
הדגמים עם תדרים נמוכים יותר היו מעבדי מתח נמוך או מתח נמוך במיוחד שנועדו לשיפור חיי הסוללה והפחתת תפוקת החום.
"'Pepas" הוא שיר גואראצ'ה של הראפר והזמר והיוצר הפורטוריקני פארוקו מתוך אלבום האולפן שלו La 167 הוא שוחרר כסינגל ב-24 ביוני 2021, דרך סוני מיוזיק לטין.
הוא הגיע למקום ה-25 במצעד הבילבורד הוט 100 בארצות הברית ולמקום הראשון במצעד הריקודים/השירים האלקטרוניים החמים בארצות הברית בישראל הגיע במצעד הבין לאומי של גלגלצ למקום 18 רמיקס רשמי שוחרר על ידי המפיק והדי ג'יי דייוויד גטה .
פארוקו כינה את השיר "ניסוי כולל".
הוא אסף כמה אנשים באולפן וביקש מהם לשיר פזמון אצטדיון שנשמע דומה למקהלת כנסייה.
"pepas" מתחיל לאט, ואז מתגבר במהירות והופך למשהו "שמזכיר מסיבות ריקוד שלפני מגפת הקורונה ".
הקליפ בוים על ידי מייק הו ושוחרר ב-6 באוגוסט 2021. על פי תיאור של ג'סיקה רואיז מ- בליבורד, הוא כולל "רייב של כל הלילה עם זיקוקים, רקדנים, גברים לבושים בחליפות ניאון וריקודים של פארוקו על גבי מכולות משלוח".
Pentagram (בעברית: פנטגרם) היא להקת דום מטאל אמריקאית מאלכסנדריה שבווירג'יניה.
Pentagram ידועים בתור החלוצים של ז'אנר ההבי מטאל והדום מטאל.
הלהקה פופולרית מאוד בקרב מאזיני הז'אנר, והיא אחת מלהקות הדום מטאל הידועות בעולם, לצד Trouble, Candlemass ו-Saint Vitus.
Pentagram הייתה מופיעה בסצנת המוזיקה המחרתית של שנות ה-70, עם זאת, לאורך התקופה הזאת, הלהקה לא הוציאה שירים רשמיים, אלא רק דמויים וטייפים.
על פי דיווחים מאותה התקופה, קיס, להקת הארד רוק אמריקאית, ניסתה לרכוש 2 שירים של ה-Pentagram.
ב-1985, הלהקה הוציאה את השיר Relentless ביחד עם הסולן .
מאז, הלהקה הוציאה עוד 8 אלבומי סטודיו.
כעת, הלהקה מורכבת מארבעה אנשים: ליבלינג, טוני ריד, סקוטר הסליף והנרי וסקווז.
הסולן בובי ליבלינג תיאר את הלהקה כ"גרסה אמריקאית מאוד של אוזי אוסבורן, אבל בלי הכסף וההצלחה המתמשכת".
Perl (פרל) היא שפת תכנות דינמית שתוכננה במקור על ידי לארי וול.
קוד המקור של המפרש וסביבת הריצה של Perl מופצים כתוכנה חופשית תחת הרישיון הציבורי הכללי של גנו ו-Artistic License.
מסמך perlintro מתוך התיעוד הרשמי של השפה מציין:
Perl היא שפת תכנות למטרות כלליות שפותחה במקור לעיבוד טקסט וכעת נעשה בה שימוש למגוון רחב של מטרות כולל ניהול מערכת, תכנות ל-Web, תכנות לרשתות, פיתוח ממשקי משתמש גרפיים (GUI), ועוד.
השפה מיועדת להיות פרקטית (קלה לשימוש, יעילה, שלמה) ולא יפהפייה (קטנה, אלגנטית, מינימלית).
התכונות העיקריות שלה הן שהיא קלה לשימוש, תומכת גם בתכנות פרוצדורלי וגם בתכנות מונחה-עצמים, בעלת תמיכה מובנית חזקה לעיבוד טקסט, ובעלת אחד האוספים המרשימים בעולם של מודולי צד-שלישי.
לארי וול החל לעבוד על Perl ב-1987 ושחרר את גרסה 1.0 לקבוצת הדיון comp.sources.misc ב-18 בדצמבר 1987. השפה התרחבה במהירות בשנים לאחר מכן.
ל-Perl 2 ששוחררה ב-1988, היה מנוע ביטויים רגולריים טוב יותר.
Perl 3, ששוחררה ב-1989, הוסיפה יכולת טיפול במידע בינארי, בנוסף לטקסטואלי.
עד 1991, התיעוד היחידי ל-Perl היה דף man יחיד, שהלך והתארך.
ב-1991 פורסם הספר "Programming Perl", שמכונה "ספר הגמל" על שם הגמל שהציבה הוצאת הספרים O'Reilly על כריכתו.
הספר הפך עם הזמן לתיעוד דה פקטו של השפה ושל המפרש שלה.
גרסת Perl קודמה ל-4, לא כדי לציין שינוי משמעותי בשפה, אלא כדי לציין את הגרסה שתועדה בספר.
Perl 4 עברה מספר גרסאות תחזוקה, עד גרסה Perl 4.036 ב-1993. בשלב זה נטש וול את Perl 4 כדי להתחיל לעבוד על Perl 5. Perl 4 נותרה בגרסה 4.036 עד היום.
הפיתוח של Perl 5 המשיך ב-1994. רשימת הדיוור "perl5-porters" הוקמה במאי 1994 כדי לתאם את המאמץ של הסבת Perl 5 למערכות השונות.
רשימת הדיוור נשארה הפורום הראשי של פיתוח, תחזוקה, והסבה של Perl 5.
Perl 5 שוחררה ב-17 באוקטובר 1994. הגרסה כללה שכתוב כמעט מחדש של המפרש, והוסיפה תכונות חדשות רבות לשפה, כולל אובייקטים, מצביעים, מרחבי-שמות ומודולים.
המודולים משמשים אמצעי להרחבת השפה בלי צורך לשנות את המפרש.
אופן פעולה זה אפשר לליבת המפרש להתייצב, כשתוך כך נוספים מאפיינים נוספים לשפה, בעזרת המודולים, שהם למעשה ספריות בינאריות, וברוב המקרים כתובות ב-C.
CPAN היא אוסף של אתרים שאוגרים ומפיצים קוד מקור של Perl, הפצות בינאריות, תיעוד, ומודולים.
במקור, היה צריך לגשת לכל אתר ב-CPAN דרך הכתובת הייחודית שלו; כיום הכתובת היחידה http://www.cpan.org/ מפנה אוטומטית לאתר CPAN כלשהו.
נכון לשנת 2021, פרל 5 מתוחזקת באופן פעיל.
הגרסה היציבה האחרונה היא Perl 5.32.1.
ביוני 2020 הוכרזה פרל 7 כממשיכה של פרל 5. להבדיל מפרל 6 (Raku), פרל 7 תהיה המשך ישיר של הגרסה האחרונה של פרל 5, עם ברירות מחדל אחרות, אך עם אפשרות לתאימות לאחור.
הגרסאות הראשונות של Perl היו זמינות רק בסביבת יוניקס, אך כיום זמינה סביבת ריצה שלה עבור מגוון רחב של מערכות הפעלה.
Perl איננה שפת מפרש או שפה מהודרת.
זאת מכיוון שהיא אינה משתמשת במהדר על מנת ליצור קובצי ריצה בינאריים, אלא טוענת את ליבת המפרש עצמו לזיכרון.
ליבת המפרש ממירה בתחילת הריצה (ובמקרים מסוימים גם בהמשכה) את הקוד שנכתב על ידי המתכנת לשפת מכונה.
למרות זאת, תוכנית בשפת Perl מכונה תסריט , כפי שמכונות תוכניות הכתובות בשפת מפרש.
בימיו הראשונים של האינטרנט, הרבה פעילות צד השרת בוצעה על ידי תסריטים ב-Perl.
הפופולריות של Perl ביישומי רשת קטנה באופן משמעותי לטובת טכנולוגיות אחרות, דוגמת PHP, ASP, ASP.NET, פייתון ו-Java.
כמעט כל הפצת לינוקס כוללת Perl, וחלק מ-GNU coreutils כתוב ב-Perl.
חלק ממערכות ניהול התוכן של אתרים פופולריים באינטרנט כתובות ב-Perl, לדוגמה סלאשדוט ו-Amazon.com.
בשנת 2001, החליט לארי וול על שכתוב נוסף של פרל: פרל 6. בניגוד לגרסאות הקודמות, הפעם לא היה מימוש יחיד, אלא רק אוסף הגדרות של השפה.
בשנים 2001-2004 חיבר וול אוסף מסמכי חזון (אפוקליפסות, באנגלית: Apocalypses).
אלו היו שמונה מסמכים שתארו איך אמורה, לדעתו, להראות השפה.
במקביל כתב דמיאן קוניי את פירושיו לחזונותיו של וול.
לאחר השלמתם, הוא החל לכתוב אוסף "תקצירים" (Synopses, בפועל מפרטים) של השפה.
השפה תוכננה להיות ממומשת מעל המכונה הווירטואלית Parrot.
וול קיווה שעד מהרה עיקר הפיתוח של פרל יעבור לפרל 6, אולם בפועל הפיתוח של השפה התמהמה.
רק לקראת 2010 החלו להופיע מימושים עובדים.
חלק מהשיפורים שנוספו בשפה נכנסו גם לגרסה 5.12 של פרל.
באוקטובר 2019 שונה שם השפה מפרל 6 ל-Raku, גם כדי להבהיר שזו שפה ממשפחת השפות של פרל, שלא תחליף פרל (כפי שתוכנן במקור) אלא תתקיים לצידה.
תוכנית בשפה דומה במידת מה לתוכנית בשפת התכנות C (לדוגמה, שימוש בסוגריים מסולסלים – { }), אך עם זאת ישנם הבדלים רבים, שנוצרו בהשפעת התחביר של Unix Shell, AWK ועוד.
ב-Perl שלושה סוגי נתונים עיקריים:
סקלר (scalar) אשר מכיל נתון אחד שהוא מספר, מחרוזת או מצביע (reference).
רשימה (list) שמכילה ערכים ממוספרים.
מערך אסוציאטיבי (associative array) שלרוב נקרא בקיצור האש (hash) שמכיל ערכים ממופתחים לפי ערכים אחרים.
המערכים דינמיים וניתן להוסיף אליהם ולהסיר מהם איברים.
שמות המשתנים מתחילים בתו שמגדיר את הסוג שלהם, התו מכונה סיג'יל (sigil).
שם משתנה סקלר מתחיל תמיד בסימן דולר ($), שנראה כמו האות s מהמילה scalar, למשל:
שם משתנה מערך מתחיל תמיד בסימן @ שנראה כמו האות a מהמילה array, למשל:
קטע הקוד האחרון יוצר משתנה מערך בשם @beatles המחזיק ארבע מחרוזות ומדפיס את איבר מספר 2; מכיוון שהספירה מתחילה מ-0, יודפס George.
התייחסות לסקלר שהוא חלק ממערך נעשית עם סימן $ ולא סימן @, מכיוון שמדובר בסקלר.
כשמדובר ברשימה כמו בדוגמה למעלה (שהתאים מכילים מילים נפרדות ללא רווחים), אפשר לשם קיצור להשתמש ב-qw שזה קיצור של quote words (מירכאות על מילים).
שם משתנה האש מתחיל תמיד ב-%, שנראה כמו זוג, למשל:
קטע הקוד האחרון יוצר משתנה האש בשם %beatles המחזיק ארבעה מפתחות (שמות של כלי נגינה) וארבעה שמות ולאחר מכן מדפיס את הערך שנמצא במפתח Bass, כלומר Paul.
ב-Perl אין מניעה שלמשתנים מסוגים שונים יהיה אותו שם, כי הם תמיד נכתבים עם הסיג'יל; כלומר באותו קטע יכול להיות סקלר בשם $beatles, מערך בשם @beatles והאש בשם %beatles.
האופרטור => שווה ערך לפסיק; הוא נועד לשיפור הקריאות.
המשתנים לא חייבים להיות מוגדרים מראש והם נוצרים אוטומטית עם השמה ראשונה.
עם זאת, כדי למנוע שגיאות אפשר להריץ את התוכנה במצב strict אשר מחייב הגדרת משתנים על ידי הפקודה my:
תוכנית זו לא תעבור הידור ולא תגיע כלל לכדי ריצה, מכיוון שהמשתנה $name לא הוגדר עם my.
ניתן גם להתייחס למצביע (reference) לכל אחד ממבנים אלו על ידי סימן \.
קוד ב-Perl יכול להשתמש במודולים מוכנים מראש, אותם ניתן לטעון בזמן ריצה.
כמו כן, ניתן להשתמש במחרוזות כקטעי קוד המפורשים בזמן ריצה.
החל מגרסה 5 (1994), תומכת Perl חלקית גם בתכנות מונחה עצמים, וזאת על ידי אפשרות להפוך מודול לסוג של מחלקה.
אובייקט הוא מצביע (בדרך כלל מצביע למערך אסוציאטיבי) ש"בורך" (על ידי הפעולה bless) להיות שייך למחלקה.
יש הורשה, אולם רק של הפעולות, ולא של תוכן האובייקט.
בקהילת פרל מפורסמת האמירה "יש יותר מדרך אחת לעשות את זה" (ידועה גם בראשי התיבות באנגלית: TIMTOWTDI – There Is More Than One Way To Do It).
השפה מאפשרת סגנונות כתיבה שונים.
אפשר לכתוב בסגנון דומה מאוד לזה של שפת C, אך אפשר לכתוב בדרכים שונות לחלוטין.
דוגמה לקוד שדומה לקוד בשפת C: סיכום כל אבריו החיוביים של מערך מספרים (input_arr).
התחביר דומה מאוד לזה של C למעט ה-sigil שבתחילת מספר ובדיקת אורך המערך.
בניגוד למומלץ קוד זה לא עושה שימוש ב-my.
דוגמת לקוד בסגנון שונה: בהינתן מערך של כלי נגינה, נדפיס מי מאנשי להקת החיפושיות מנגן באיזה כלי (ואם לא: לא נדפיס בכלל).
שימו לב לשימוש ב-$_ כמשתנה הלולאה.
הצד החזק של Perl הוא מניפולציה של מחרוזות, הן מהזנה מהקלט הסטנדרטי והן מקבצים.
בשל כך, השימוש ב-Perl מקובל בתחומים מסוימים בכלכלה ובביולוגיה, ובמיוחד בביו-אינפורמטיקה.
את היכולות שמציעה Perl כשפה ניתן להרחיב באמצעות מספר עצום של מודולים, רבים מהם זמינים בחינם באתר CPAN.
החל באמצע שנות ה-90 של המאה ה-20, ועד תחילת העשור הראשון של המאה ה-21 הייתה Perl אחת השפות הפופולריות ביותר כתוכנת צד שרת שמפעילה אתרי אינטרנט, אך בהדרגה הוחלפה על ידי שפות אחרות כמו PHP, ASP, ו-Java.
בתחילת העשור השני של המאה ה-21 עדיין נעשה שימוש נרחב ב-Perl להפעלת אתרי אינטרנט, אך היא כבר אינה אחת השפות המובילות למימושים אלו.
אחד מחסרונותיה העיקריים של שפת Perl הוא הקושי בקריאת תוכנית הכתובה בה, ובפרט תחזוקתה, אם התוכנית לא תוכננה מראש לקריאות מרבית.
הפוטנציאל הרב לחוסר קריאות של תוכנית Perl נובע מהפעולות הנסתרות וקיצורי הדרך הרבים הנכללים בשפה.
קיצורי דרך אלו מקלים מאוד את הפיתוח המהיר של תוכנית בשפת Perl, אך מקשים על אילו שאינם שולטים ברזי השפה להבין את תפקוד התוכנית מקריאה, ובמיוחד אם בעת הכתיבה לא הושם דגש על קריאות.
בשל חוסר קריאות לכאורה זה, יש המפרשים בהומור את השם Perl כראשי תיבות של "Pathologically Eclectic Rubbish Lister".
Pero Me Acuerdo de Ti הוא הסינגל הראשון שיצא מהאלבום הספרדי הראשון והיחיד של זמרת הפופ כריסטינה אגילרה, Mi Reflejo.
הסינגל יצא בשנת 2000, ולא הופיע במצעד הסינגלים בילבורד הוט 100, שבדרך כלל לא מופיעים בו שירים בספרדית.
השיר ידוע בתור הסינגל הראשון בספרדית של אגילרה שהוא לא חידוש ללהיט באנגלית שהוציאה.
הסינגל נכתב והופק בידי רודי פרץ, ועוסק באי נורמליות בסדר חיי היומיום של אהבה נכזבת.
הסינגל זכה לאהדה והצלחה רבה ברחבי הקהל הלטיני בעולם והגיע למקומות הראשונים במצעדים רבים של שירים בשפה הספרדית.
Performance Based Logistics (בראשי תיבות: PBL) הוא מונח מתחום הכלכלה והלוגיסטיקה העוסק במתן שירות אחזקה ופתרון תקלות על בסיס חוזה גלובלי, כאשר האחריות לתוצאות מועברת לספקים.
מספק השירות מקבל סכום קבוע ועליו לדאוג לתחזוקה שוטפת ופתרון תקלות תמידי.
בצורה זו, גם לנותן השירות אינטרס, שכן המערכת שעבורה הוא נותן שירות תעבוד בצורה היעילה ביותר שכן הוא מפסיד כסף בכל פעם שהיא מתקלקלת ועליו לתקנה.
במדעי המחשב, persistence (פֶּרְסיסטֵנס; מילולית מאנגלית: התמדה) היא תכונה של מצב (state) אשר ממשיך להתקיים גם לאחר שהתהליך (process) שיצר אותו כבר "מת".
ללא יכולת כזאת, המצב יתקיים רק בזיכרון ה-RAM, ויאבד כאשר התוכנה תסיים לרוץ (באופן טבעי או כתוצאה מהתרסקות), או כאשר יופסק זרם החשמל אל הזיכרון, כמו במקרה של כיבוי המחשב.
תכונה זו מושגת על ידי שמירת המצב בצורה של נתונים על גבי אמצעי אחסון לא-נדיפים כדוגמת דיסק קשיח או זיכרון פלאש.
לדוגמה, תוכנות לעריכת תמונות ומעבדי תמלילים משיגים persistence על ידי שמירת המסמכים לקבצים.
לכל שכבת תוכנה שתפקידה לסייע בשימור מצב של אובייקטים או רכיבי תוכנה אחרים, ניתן לקרוא באופן כללי persistence layer.
רוב שכבות ה-persistence אינן מבצעות את השמירה באופן ישיר, אלא משתמשות בבסיס נתונים לצורך כך.
באנגלית, פעולת הפרסיסטנס נקראת persisting או to persist.
Perfume (בעברית: בושם) הוא הסינגל השני מאלבומה השמיני של זמרת הפופ האמריקאית בריטני ספירס, Britney Jean.
את השיר כתבו ספירס, סיה וכריסטופר ברייד, והפיק ויל.איי.אם, לצד קית' האריס וברייד.
השיר פורסם כסינגל השני מהאלבום ב-4 בנובמבר 2013, על ידי חברת התקליטים RCA רקורדס והיה זמין לרכישה בחנות המוזיקה של אייטונס.
"Perfume" היא בלדת סינת'פופ-פאוור , המושפעת מהמוזיקה של שנות השמונים.
מבחינה לירית, השיר עוסק בנושאים של קנאה וחשדנות בזוגיות.
ספירס חשפה כי השיר נכתב על פרידתה מארוסה לשעבר, ג'ייסון טראוויק, בתחילת 2013.
מבקרי המוזיקה התרשמו מיכולותיה הווקאליות של ספירס והשוו אותן לאלו של הזמרת האמריקאית גוון סטפאני.
ברחבי העולם, זכה השיר להצלחה במצעדי הפזמונים, כשבשיאו הגיע למקום ה-76 במצעד בילבורד הוט 100 ול-70 המובילים באוסטרליה, קנדה ואירלנד.
ג'וזף קאהן ביים את הקליפ לשיר והוא פורסם בדצמבר 2013. בקליפ, בן זוגה של ספירס עוזב אותה לטובת אישה אחרת, בעוד שספירס נותרת הרוסה.
קאהן אישר כי קיימת גרסת במאי לקליפ שמעולם לא פורסמה, שם תפקידה של ספירס הוא למעשה מתנקשת שנשכרה להרוג את החבר שלה.
ספירס כללה את השיר ברשימת השירים של סיבוב ההופעות שלה בלאס וגאס, "Britney: Piece of Me".
כ-400,000 עותקים של השיר נמכרו ברחבי העולם.
ביולי 2013 פרסמה ספירס בטוויטר כי כתבה "שיר מיוחד מאוד" עם הזמרת-יוצרת האוסטרלית סיה בשם "Perfume".
ב-25 באוקטובר 2013 פורסם כי השיר ייצא בתור הסינגל השני של האלבום, לאחר הסינגל הראשי, "Work Bitch", שיצא בספטמבר.
מנכ"ל RCA רקורדס, פיטר אדג', שיבח את יכולותיה הווקאליות של ספירס, והסביר כי "היא שרה את זה יפה ויש בזה כנות אמיתית.
זה יוצא מן הכלל - אני חושב שאנשים לא רק יופתעו, אלא גם יראו צד אחר של בריטני".
מנהלה של ספירס, לארי רודולף, תיאר את השיר כ"שיר פרידה שעוסק ברצון שהבחורה הבאה תריח את הבושם שלך על הבחור אחר כך.
המילים ייחודיות מאוד, והיא באמת מפיקה מהן את הטוב ביותר".
ב-1 בנובמבר 2013 פרסמה ספירס בחשבון הסנאפצ'ט שלה קטע מהשיר לצד עטיפת הסינגל.
השיר תוכנן במקור לצאת ב-5 בנובמבר 2013, יחד עם ההזמנה מראש של האלבום.
עם זאת, בחרה ספירס להפוך את השיר לזמין בסטרימינג באמצעות פייסבוק יומיים קודם לכן, ב-3 בנובמבר 2013. לאחר מכן, הועמד השיר לרכישה בחצות, 4 בנובמבר 2013, יום לפני המועד המתוכנן.
מהדורת השיר המקורית לא יצאה לאור כסינגל מסחרי, אלא נכללה במהדורת הדלוקס של האלבום Britney Jean כרצועת בונוס.
ב-10 בינואר 2014 פורסמה גרסה אקוסטית לשיר, בהשתתפותה של סיה כזמרת אורחת, עליה כתב קרל ויליאוט מ-Idolator: "קולה של בריטני הוא אותנטי ומדהים עוד יותר בגרסה זו, במיוחד בבתים, וסיה נכנסת בפזמון עוצמתי ומוסיפה קולות רקע שעושים את השיר מרגש יותר.
בנובמבר 2020 ציינה בריטני בריאיון בתוכנית "בוקר טוב אמריקה" כי "Perfume" הוא השיר האהוב עליה באלבומה Britney Jean.
"Perfume" היא בלדת סינת'פופ-פאוור , המושפעת ממוזיקת שנות ה-80. ספירס תיארה את הבלדה ככזו שבה "כולם יכולים להזדהות עם הסיפור.
כולם עברו רגעים של חוסר ביטחון במערכת יחסים שהותירו אותם פגיעים ולדעתי השיר תופס את התחושה הזו".
את השיר הפיקו ויל.איי.אם, כריס ברייד וקית' האריס.
את הסולמות המוזיקליים של השיר בנה לאנס טולברט.
מבחינה מלודית, "Perfume" כתוב בסולם E ♭ מז'ור והוא בעל קצב איטי-בינוני של 80 פעימות לדקה.
רצף האקורדים בשיר הוא E ♭ - A ♭ - דו - B ♭ והטווח הווקלי שבו נע מהצליל הנמוך ביותר G3 לתו הגבוה B♭4.
השיר עוסק בנושאים של קנאה וחשד במערכת יחסים.
בבתים הראשונים של השיר, תוהה ספירס האם בן זוגה מקיים מערכת יחסים נוספת, או שמא היא רק פרנואידית, וייתכן שהיא מדמיינת בשל חוסר הביטחון שלה.
בסוף השיר, חוזרת ספירס על המשפט (בעברית: ).
באתר PopCrush, נכתב על סוף השיר: "בריטני מסמנת את הטריטוריה שלה עם הבושם שלה.
היא רוצה להשאיר את ריחה על הגבר שלה, כך שיריבתה - בין אם קיימת או לא - תוותר.
ברור גם שזו מלחמה שהיא נלחמת בנפשה, כזו שמכבידה מאוד על ליבה.
סביר להניח שלמלחמה זו אין ביסוס במציאות".
איימי סיארארטו מ-PopCrush כתבה על מילות השיר כי "זהו השיר העמוק ביותר מבחינת לירית של בריטני מזה זמן רב.
למעשה, הוא נשמע כמו שיר שהיינו מצפים שיוציאו קלי קלרקסון או קארי אנדרווד".
בריאיון לסוכנות הידיעות Associated Press, סיפרה ספירס כי השיר נכתב על הפרידה שלה מג'ייסון טראוויק בינואר 2013 והסבירה: "אני מאמינה שזה יגרום לבנות להרגיש שהן לא לבד במצב כזה, כשהן לבד בחדר, והן נפרדו מבן הזוג שלהן.
יש להן שיר שהן יכולות להאזין לו, ויגרום להן להרגיש טוב יותר עם עצמן".
לאחר הוצאתו זכה השיר לביקורות חיוביות רבות.
מבקרי המוזיקה ציינו את ההבדל המשמעותי בין הסינגל לקודמו, "Work Bitch", שהושפע מז'אנר האלקטרו-דאנס.
באתר Vulture שבבעלות מגזין ניו יורק, תואר ההבדל בין "Perfume" לבין האופי של הסינגל שקדם לו, "זה יותר 'Don't Let Me Be the Last to Know' מאשר 'Work Bitch'.
ג'ייסון ליפשוץ מבילבורד טען כי השיר מאפשר לספירס להשיל ממנה לרגע את המעטה הקשוח שהביעה בשיר "Work Bitch", ולהבליט במקומו את פגיעותה, המתבטאת בפרנויות לגבי מערכת היחסים שלה.
קייטי אטקינסון מאנטרטיינמנט ויקלי ראתה דמיון בין השיר לבין בלדות של ספירס מראשית שנות ה-2000, "Don't Let Me Be the Last to Know" משנת 2000 ו-"Everytime" משנת 2003. ג'ו ויילד מ-Contactmusic ראה דמיון בין השיר לבין שירה של ספירס "Lucky" משנת 2000, ושיר "הרבה יותר עדין" בהשוואה ל-"Work Bitch".
בסקירה של האלבום Britney Jean באתר ynet, הודגש ההבדל בין "Perfume" לבין יתר שירי האלבום ונכתב "דווקא 'Perfume' [...] לא ממש מייצג את הצד הטוב של Britney Jean.
הסינגל הראשון שיצא, 'Work Bitch', מרמז יותר על מה שיש בו".
רבים מהמבקרים ציינו לחיוב את היכולות הווקאליות המפתיעות שהפגינה ספירס בשיר.
מלינדה ניומן מ-HitFix שיבחה את השיר, כתבה כי ספירס מפגינה בו יכולת ווקאלית גבוהה, וסברה כי זהו "השיר הטוב ביותר של ספירס מזה שנים".
ג'ים פרבר מניו יורק דיילי ניוז כתב ביקורת מעורבת לשיר, כשמצד אחד כתב כי "בעזרת הפקת השיר המוקפדת, גוון הקול של בריטני מזכיר את זה של גוון סטפאני", אך מנגד תיאר את ספירס כ"כוכבת דהויה" שמנסה "לרגש בכוח".
בנוסף, שיבחו רבים מהמבקרים את מילות השיר והרגש שבהן.
מארק הוגאן ממגזין "Spin" כתב ביקורת חיובית על השיר והחמיא לספירס על מידת הרגש שבו, בשונה ממרבית להיטיה.
רובי דו מ-Idolator שיבח את מילות השיר, אולם היה ספקן באשר להצלחתו האפשרית, וטען כי השיר לא ייכנס למקומות הגבוהים במצעדי הפזמונים.
מיקאל ווד מלוס אנג'לס טיימס כתב כי השיר מבטא "תהליך מפתיע של התרככות" מצד ספירס, וכן כי ה"תחנונים" של ספירס בשיר, מבטאים חזרה שלה לעיסוק באזור ה"מורכבות והמאבק בין קשיחות לחוסר קשיחות", כבשיריה בעבר "Everytime" ו-"Piece of Me".
במגזין טיים, דורגו 73 השירים הטובים ביותר שכתבה סיה לאמנים אחרים.
"Perfume" דורג במקום השני, ונכתב עליו: "בבלדת אהבה משולשת זו, ספירס נשמעת האנושית ביותר שנשמעה מזה זמן רב".
בדירוג כלל 156 השירים של ספירס במגזין אנטרטיינמנט ויקלי, דורג "Perfume" במקום ה-12, ונכתב כי "ספירס השתמשה בחלק ניכר מ-Britney Jean באוטו-טיון, אך אם כל זה היה המחיר עבור שיר כה חם ומלא ברגש כמו 'Perfume', המחיר שווה את זה".
האתר Popjustice דירג את "Perfume" בציון של 8 נקודות מתוך 10, בנימוק: "1. המנגינה - חלשה.
2. הקצב - בינוני, אבל לא משעמם.
3. המילים - הן די נוגעות ללב אם שתיתם.
וכל הכבוד לבריטני על: 4. השירה, שמראה שהיא בהחלט ניחנת בכישרון".
בכתבה מנובמבר 2018 במגזין האופנה InStyle, כונה השיר "המנון פרידה".
בביקורת על השיר באתר Direct Lyrics נכתב, "ניתן להרגיש את כנותה של בריטני בשירתה ב-'Perfume'".
בכתבה לאתר Us Weekly, דורג "Perfume" במקום האחרון בין 40 הסינגלים של ספירס ונכתב כי "מעריצים ומבקרים מסכימים כי Britney Jean הוא האלבום הגרוע ביותר של ספירס עד כה ולכן לא מפתיע שהסינגל השני והרעוע שלו מדורג באופן דומה".
במגזין הנשים Bustle, דורג השיר במקום ה-19 בין 39 הסינגלים של ספירס, תוך שצוין לחיוב שיתוף הפעולה בין ספירס לסיה.
ארגוןרשימהמיקוםמקורUs Weeklyדירוג 40 הסינגלים של בריטני ספירס40אנטרטיינמנט ויקלידירוג 156 השירים של בריטני ספירס12טיים73 השירים הטובים ביותר שכתבה סיה לאמנים אחרים2
"Perfume" נכנס לראשונה למצעד בילבורד הוט 100 ב-13 בנובמבר 2013 כשהגיע למקום ה-76. השיר שהה שישה שבועות במצעד בסך הכול.
למצעד שירי הפופ נכנס לראשונה במקום ה-37, והגיע למקום ה-22 מספר שבועות לאחר מכן.
בסך הכול, שהה השיר 10 שבועות במצעד.
בשבועו הראשון במצעד הדרום-קוריאני, הגיע השיר למקום ה-14, ובשבוע שלאחר מכן הגיע למקום השישי, דירוג השיא שלו במצעד.
במצעד הסינגלים האוסטרלי הגיע בשיאו למקום ה-61.
במצעדים האירופיים, זכה השיר להצלחה בינונית.
באוסטריה, נכנס השיר לראשונה למצעד במקום ה-69, ב-15 בדצמבר 2013. שבועיים לאחר מכן, נכנס השיר מחדש למצעד ומוקם במקום ה-73. ב-16 בנובמבר 2013, שהה השיר שבוע אחד במקום ה-41 במצעד הבלגי במחוז ולוניה.
כמו כן, הגיע למקום ה-36 במצעד האירי, ולמקום ה-58 במצעד האוקראיני.
הווידאו קליפ לשיר צולם על ידי ג'וזף קאהן, שהשתתף בצילום קליפים נוספים של ספירס, בהם: "Stronger", "Womanizer" ו-"Toxic".
הקליפ צולם בתאריכים 19–21 בנובמבר 2013 במדבר קליפורניה, ובהמשך התקיימו הצילומים בלנקסטר שבקליפורניה, שבה צולמו סצנות בתחנת דלק ישנה.
ארבעה טיזרים פורסמו לפני העלאת הגרסה הרשמית של הקליפ ל-Vevo ב-10 בדצמבר 2013.
בקליפ לשיר מופיעה ספירס כמאהבת של אהוב ליבה.
בראשיתו מספר סצנות של ספירס והמאהב שלה (בגילומו של אלכסנדר קילוויק), במספר סיטואציות – במוטל; על גג; שותים יחד בירה; בתוך טנדר; הולכים ברחוב; רוחצים בבריכה; שוכבים על מיטה; ומתחבקים ברקע השקיעה המדברית.
ספירס מעניקה לו טבעת עקומה, המסמלת את האהבה הפשוטה שלהם.
אחרי החלק הראשון של הקליפ, נמצאת ספירס בחדר אמבטיה, מרססת על עצמה את הבושם "Fantasy" (מותג של ספירס) ומביטה במראה.
לפתע מופיעה בטלפון של בן זוגה הודעה מאישה בשם סינדי.
לאחר מכן, נפגש בן זוגה עם סינדי בתחנת דלק במדבר, בעוד שספירס מסתכלת עליהם מתוך משאית, ואז חוזרת למוטל.
בהמשך, מופיע אהובה, כשהוא חוזר על אותן הפעולות שעשה בעבר עם ספירס, אך הפעם עם סינדי, בזמן שבריטני שרה לבדה בחדר.
הסרטון מסתיים בכיתוב "Perfume" על המסך.
במגזין רולינג סטון נכתב על השיר "כוכבת הפופ מציגה דרך מבריקה להודיע למאהב שאת עוד קיימת: 'סמני עליו את הריח שלך', וזה בדיוק מה שהיא עושה בקליפ לשיר".
רייצ'ל מקראדי מ-Us Weekly ציינה שהקליפ "קצת יותר פשוט מהקליפים האייקוניים והמעולים של בריטני, כמו 'Oops!...
כריס פיין מבילבורד שיבח את הבמאי על שנשאר נאמן למילות השיר, המעלות הרהורים רבים בעניין מערכת היחסים, כשהציג סיפור על קנאה ועל טבעת ש"מביאה מזל רע".
הוא הוסיף כי "זהו קליפ שמציג את הרגעים היפים במערכת היחסים, אך גם את המשברים, המגדירים אותם בסופו של דבר".
בכתבה ב-MTV, אמרה ג'וסלין ונה שהקליפ הוא כנראה אחד הקליפים הבולטים בשנים האחרונות מבחינת תצוגת המשחק של ספירס בהם.
מילר מניו יורק פוסט ביקר את השימוש שנעשה בקליפ בבושם "Fantasy" מתוך ליין הבשמים של ספירס, וכתב: "היא לא באמת תעז להשתמש בבושם שלה בקליפ לשיר בשם 'Perfume', נכון?
ב-5 בדצמבר צייץ קאהן כי הגרסה הסופית של הקליפ "שונה בתכלית" מהעריכה המקורית, והוסיף: "אל תבינו אותי לא נכון.
הקליפ הרשמי עדיין מוצלח, אני חושב.
[אני] פשוט מעדיף את העריכה המקורית שלי".
ב-10 בדצמבר 2013 צייץ קאהן: "המשחק של בריטני [בגרסה המקורית של הקליפ] לא תיאמן.
בעקבות זאת, צייץ מעריץ של ספירס קישור לעצומה הקוראת ל-RCA רקורדס לפרסם את גרסת הבמאי, כשמטרת העצומה להגיע ל-1,000 חתימות.
קאהן תמך בעצומה באמצעות ציוץ מחדש שלה.
לאחר פרסום הקליפ, צייץ הבמאי בטוויטר כי גרסת הבמאי שלו ארוכה בדקה וסיומה מפתיע.
בריאיון ל-VideoStatic, הזכיר קאהן שוב את גרסת הבמאי ואמר:"זה מאכזב [שינוי הקונספט של הקליפ], במיוחד מכיוון שגרסת הבמאי שלי היא קליפ אחר לגמרי.
בעריכה שפורסמה חסר מחצית מהסיפור [...] אני מניח שאנשים עדיין אוהבים את הקליפ בגלל המראה המחוספס והשונה, והטוויסט של האישה השנייה בחלק השני של הקליפ.
סיפור זהה החוזר בשני חלקים שונים של הקליפ זה עדיין רעיון חזק, גם אם הוא מוצג בגרסה מצומצמת יותר.
אהבתי את הגרסה המקורית, הייתי מהמר שהמעריצים יאהבו אותה גם.
אף אחד לא יודע מה חסר בקליפ, וחסר הרבה."
ב-22 ביולי 2014 הדליף מעריץ את הקונספט לגרסה המקורית של הקליפ בפורום המעריצים "breatheheavy".
בגרסה זו, הקליפ מתחיל בסצנה שבה ספירס פוגשת גבר, בו היא מתאהבת מיד.
הצופים יכולים להבין כי מדובר במתנקשת, לאחר שחיסלה מספר אנשים ששהו ברכב.
המשימה הבאה שהיא מקבלת, כך מסתבר לה, היא להרוג את הגבר שבו התאהבה.
הם קובעים להיפגש במקום המועדף עליהם, אבל ספירס לא מגיעה.
היא נמצאת מעבר לרחוב, אוחזת ברובה שמכוון אליו.
היא מסתכלת עליו ומבחינה בטבעת שהכין לה.
ספירס מוותרת על המשימה ועוזבת את העיר, כיוון שהיא יודעת שתיהרג אם תיכשל במשימתה.
בהמשך, נראית דמותה של ספירס מוחזקת במלון על ידי מתנקשים, קשורה לכיסא, כשהמתנקשים מכים אותה.
עם חלוף הזמן, אהובה מפתח מערכת יחסית עם אישה חדשה, מתחתן ונולד לו תינוק.
הוא מביט דרך החלון וחושב על ספירס.
בסוף הקליפ, נראית ספירס גוססת על רצפת חדר המלון שלה, כשגופה הופך לאט לאפר.
בסצנה האחרונה של הקליפ, ספירס ואהובה מתנשקים בשקיעה.
קאהן אישר בטוויטר את המידע שדלף, למעט הסצנה הסופית, אותה החליט לשנות בזמן הצילומים עצמם.
השיר בוצע לראשונה בגרסה חיה במהלך סיבוב ההופעות של ספירס בלאס וגאס, "Britney: Piece of Me", שהחל ב-27 בדצמבר 2013. לפני ביצוע השיר, אמרה ספירס לקהל שהיא רוצה "להאט את העניינים", ואז התיישבה על שרפרף ושרה את השיר.
סופי שילאצ'י מ-MTV כתבה כי ספירס ביצעה את השיר באופן "לבבי", אך גם טענה שכאשר ההופעה לא מלווה בכוריאוגרפיה או בפירוטכניקה, אין בהופעה כל שונה מהביצוע המקורי שבאלבום.
באוגוסט 2014 עלתה בתקשורת השערה כי במהלך ביצוע השיר בהופעות, עושה ספירס ליפ סינק לקולה של סיה.
בעקבות הפרידה של ספירס מבן זוגה לשעבר, דייוויד לוקאדו, מאוחר יותר באותו חודש, ספירס הסירה זמנית את השיר מהרשימה למספר הופעות, והכניסה במקומו את השיר הראשון באלבום, "Alien".
ספירס המשיכה לבצע את "Perfume" עד פברואר 2016, אז חודשה לחלוטין רשימת השירים של סיבוב ההופעות.
הקרדיטים לקוחים מהערות האלבום של Britney Jean.
אולפני מיקס-סטאר, וירג'יניה ביץ', וירג'יניה
בריטני ספירס - שירה, כתיבה
סיה - כתיבה, קולות רקע
כריס ברייד - כתיבה, הפקה
מדינהתאריך יציאהפורמטחברת תקליטיםמקור בלגיה 4 בנובמבר 2013 הורדה דיגיטלית סוני קנדה צרפת גרמניה אירלנד איטליה הולנד ניו זילנד נורווגיה ספרד שוודיה שווייץ ארצות הברית RCA 12 בנובמבר 2013 רדיו להיטים עכשוויים איטליה 23 בנובמבר 2013 סוני בריטניה 26 בינואר 2014 הורדה דיגיטלית RCA
Pet Sounds הוא אלבומה ה־11 של להקת הרוק האמריקאית הביץ' בויז, שיצא לאור ב־16 במאי 1966.
האלבום נחשב לאלבום הטוב והמצליח ביותר של הלהקה, ולאחד האלבומים המשפיעים ביותר במוזיקה הפופולרית.
הוא דורג שני ברשימות 500 האלבומים הגדולים בכל הזמנים שערך המגזין רולינג סטון ב־2003 (ובכלל זה העדכון ב־2012) וב־2020 (ובכלל זה העדכון ב־2023).
עשרת אלבומי הלהקה שקדמו ל־Pet Sounds עסקו בנושאים קבועים כמו קיץ, גלישה, מכוניות ונשים.
באלבום זה החליטה הלהקה לסטות מנושאים אלו ומסגנון הרוק אנד רול שאפיין את שירי הלהקה, לטובת אלבום מגוון ושונה ביחס לקודמיו.
בריאן וילסון, בסיסט הלהקה ומפיק האלבום, שאב את ההשראה מאלבומם של הביטלס, Rubber Soul.
בריאיון שהעניק וילסון, סיפר כי לאחר ששמע פעם נוספת את האלבום Rubber Soul בביתו, הוא רץ במהרה לאשתו והכריז: "מרילין, אני הולך לעשות את האלבום המושלם!
את אלבום הרוק הטוב ביותר שאי פעם נוצר!"
במהלך שנת 1965 פגש בריאן וילסון את טוני אשר, פזמונאי ורעיונאי שעבד בכתיבת זמרירים עבור משרד פרסום.
כמה חודשים מאוחר יותר וילסון, בהמלצת חברו, הזמין את אשר לשתף איתו פעולה בכתיבת שירים לאלבום חדש, וציין שהוא רוצה לעשות משהו "שונה לגמרי" עם מישהו שלא כתב איתו מעולם.
אשר הסכים להצעה וכעבור עשרה ימים נפגשו שניהם במטרה לכתוב.
וילסון ניגן חלק מההקלטות האחרונות שלו והביא לאשר קלטת שמע ובה שיר שלו בשם "In My Childhood".
אחרי שערך את השיר התוצאה של אשר הייתה "You Still Believe in Me", שיר שנכנס לבסוף לאלבום, ושכנע את וילסון שאשר היה הכותב שהוא חיפש לעבוד איתו.
כאשר נשאל וילסון בראיונות בעתיד מדוע הרגיש שאשר היה ההתאמה הנכונה, ענה שחשב שהוא היה "בחור חכם מאוד, אדם מילולי מאוד."
וילסון ואשר כתבו יחד לאורך תקופה של כשניים עד שלושה שבועות בביתו של וילסון, בין ינואר לפברואר 1966. כל פגישת כתיבה התחילה בכך שוילסון ניגן מנגינה או כמה אקורדים שעבד עליהם, בשיחה על תקליט כלשהו שוילסון אהב, או בדיון על נושא כלשהו שוילסון רצה לכתוב עליו.
סך הכול, שמונה מתוך 13 השירים באלבום כתבו וילסון ואשר (אחד השירים נכתב עם מייק לאב).
רוב האלבום (מלבד שלושה שירים) הוקלט בין 18 בינואר עד 13 באפריל 1966 ב־27 מפגשים.
הקטעים האינסטרומנטליים הוקלטו באולפני ההקלטות יונייטד ווסטרן רקורדס למעט חלק קטן שהוקלטו בגולד סטאר סטודיוס ובסאנסט סאונד רקורדרס.
קטעי השירה הוקלטו ביונייטד וסטרן רקורדס וב־CBS כיכר קולומביה.
כל אולפני ההקלטות נמצאים בלוס אנג'לס, קליפורניה.
לפני האלבום חברי הלהקה נהגו להגיע להקלטות כשאינם מוכנים, ולא נהגו לעשות חזרות לפני שהקליטו שירים.
לדברי טכנאי הקול של האלבום צ'אק בריטס: "רוב הזמן הם לא היו מוכנים לשיר.
הם היו עושים חזרות בסטודיו.
למעשה לא היה דבר כזה אצלם, חזרות.
הם היו מגיעים ומייד מתחילים לשיר למיקרופון.
בריאן ידע את התפקידים של כולם, והשאר גם ידעו את התפקידים זה של זה, וזה פשוט סוג של זרם."
לפי אל ג'ארדין, במהלך ההקלטות של Pet Sounds בריאן היה מלמד בליווי פסנתר כל אחד את השורות הרלוונטיות עבורו בשירים.
הוא הרחיב: "כל לילה היינו מגיעים להשמעה חוזרת.
היינו יושבים ומאזינים למה שעשינו בלילה הקודם.
מישהו היה יכול לומר, ובכן, זה די טוב אבל אנחנו יכולים לעשות את זה טוב יותר," תהליך שבדיעבד הוכיח את עצמו כיעיל.
הפרפקציוניזם של בריאן גרם ללאב לכנות אותו במהלך ההקלטות "אוזני כלב".
הסגנון הבולט ביותר באלבום הוא רוק פסיכדלי.
כוונת חברי הלהקה הייתה ליצור אלבום שיכיל אלמנטים מסגנונות שונים, כמו פופ, ג'אז, מוזיקה קלאסית, אקזוטי, בלדות ואוונגארד.
האלבום נחשב אחד האלבומים המגוונים ביותר מבחינת סגנונות מוזיקליים שיצרה הלהקה.
בתמונה על עטיפת האלבום מופיעים חמישה מחברי הלהקה – (מימין לשמאל: אל ג'ארדין, מייק לאב, דניס וילסון, בריאן וילסון וקארל וילסון – כאשר הם מאכילים שבע עזים בתפוח.
ברוס ג'ונסטון, שהצטרף ללהקה שנה קודם לכן, אינו מופיע בתמונה בשל קשיים משפטיים עם חברת התקליטים קולומביה רקורדס (עם זאת הופיע בתמונה על הצד האחורי של האלבום).
התמונה צולמה ב־10 בפברואר 1966 בגן החיות של סן דייגו בידי הצלם ג'ורג ג'רמן.
על פי ריאיון משנת 2016 עם וילסון וג'ארדין על שם האלבום, על השם Pet Sounds חשב לאב.
בריאיון אחר נזכר לאב שחשב על השם בהשראת קולות החיות הנשמעים באלבום, ולאחר שהוא ויתר חברי הלהקה סיימו להקליט את קולות כלב לשיר "Caroline, No".
הביקורות הראשונות שקיבל האלבום בארצות הברית נעו בין שליליות לחיוביות מהוססות.
לדעתו של הביוגרף דייוויד ליף הוא נראה למעריצים האמריקאים אלבום מאתגר מדי והם ויתרו עליו מהר מדי.
האלבום לא היה מועמד באותה שנה לשום פרס בטקס פרסי גראמי.
בבריטניה היה מצב האלבום שונה והמבקרים הבריטים פרסמו בעיקר ביקורות חיוביות עליו.
לדעתו של יאן ונר, העורך המייסד של המגזין רולינג סטון, בעיני המעריצים הבריטיים הלהקה הייתה מתקדמת הרבה יותר מהביטלס, ואת בריאן וילסון הם ראו כגאון.
פני ולנטיין מהמגזין "דיסק" כתבה על האלבום: "13 רצועות של גאונותו של בריאן וילסון...
כל התקליט הוא רומנטי הרבה יותר מהעליזות הרגילה של הביץ' בויז.
שירים קטנים, עצובים ועגמומיים בנושא אהבה אבודה ואהבה חדשה וכל מה שמסביב לאהבה."
בשנת 1969, שנים אחדות לאחר יציאת האלבום, אמר שדרן הרדיו ג'ון גילילנד בתוכנית הרדיו האמריקאית "Pop Chronicles", שעסקה בהיסטוריה של המוזיקה, כי לדעתו הוצאת האלבום של הביטלס Revolver בסמיכות זמנים להוצאת Pet Sounds פגעה במכירות בארצות הברית.
מעמדו של האלבום השתפר עם השנים.
כיום הוא נחשב האלבום לאחד החשובים והמשפיעים ביותר בהיסטוריה של מוזיקת הרוק.
המגזין "רולינג סטון" דירג את האלבום במקום השני ברשימת 500 האלבומים הגדולים בכל הזמנים.
לפי עדותו של פול מקרטני, Pet Sounds סיפק השראה לאלבום Sgt.
Pepper's Lonely Hearts Club Band, אשר דורג במקום הראשון ברשימת 500 האלבומים הגדולים בכל הזמנים (ומאוחר יותר במקום ה־24).
ברשימת 500 השירים הגדולים בכל הזמנים שערך "רולינג סטון" מדורגים שלושה שירים מהאלבום: "God Only Knows" במקום ה־25, "Caroline, No" במקום ה־211 ו"Sloop John B" במקום ה־271.
בביקורות המאוחרות לאלבום ניכר שהמבקרים מכירים בחשיבותו של האלבום ובהשפעתו.
ריצ'י אונטרברגר מהאתר AllMusic כתב: "האלבום הטוב ביותר של הביץ' בויז, ואחד הטובים של שנות ה־60. ההרכב הגיע כאן לרמה חדשה לגמרי במונחים של כתיבה והפקה." על פי דגלאס וולק מהמגזין "בלנדר", זהו "לא אלבום רוק אנד רול – ולא מוזיקה שיש לה שם, למען האמת.
[...] השירים מעלים זיכרונות נהדרים של התמימות בהתבגרות.
למרות נפילה מסחרית בזמנו, האלבום מחזיק בתואר היהלום שבכתר של הביץ' בויז."
ב־2016 יצא בריאן וילסון לסיבוב הופעות עם אל ג'ארדין ובלונדי צ'פלין לרגל ציון 50 שנה לאלבום.
ב־8 ביוני 2016 הם הופיעו באמפי פארק רעננה.
במהדורה המקורית כלל האלבום 13 רצועות.
בהוצאות מאוחרות יותר (החל משנת 1990) האלבום כולל רצועות נוספות שהושמטו מההוצאה המקורית.
Perro Fiel הוא סינגל של הזמרת הקולומביאנית שאקירה, בשיתוף הזמר הפאורטו ריקאני ניקי ג'אם, מתוך אלבומה האחד עשר, El Dorado.
שיתוף פעולה זה הוא שיתוף הפעולה הראשון בין השניים.
השיר יצא לאור ב-15 בספטמבר 2017, כסינגל השלישי והאחרון מתוך האלבום.
לפני כן כבר במאי באותה שנה, העלתה שאקירה תמונה המכילה את השיר לערוץ היוטיוב שלה.
במצעדים זכה השיר להצלחה רבה, ועוד לפני שיצא כסינגל רשמי מן האלבום הצליח השיר להגיע למקום השלישי במצעד הספרדי.
מיד לאחר הוצאת האלבום, אתרים רבים כתבו ביקורות ארוכות על האלבום ובנוסף גם על השיר.
הביקורות היו טובות לגבי שניהם כאשר שיבחו רבות את שיתוף הפעולה של שאקירה עם ג'אם.
בערב השקתו של אלבומה האחד עשר El Dorado, עלתה לבמה שאקירה ושרה את השיר ביחד עם ג'אם.
מאוחר יותר היא צייצה שהיא התרגשה מאוד מההופעה ומהשקתו של האלבום והודתה לכולם.
השיר הוא השיר השישי מן האלבום.
הווידאו קליפ הרשמי שיצא לסינגל הועלה לערוץ ה-Vevo של הזמרת ב-15 בספטמבר 2017. תחילה, חסמה הזמרת את הסרטון ביוטיוב, והפכה אותו לסרטון לא רשום, דבר אשר פגע לה במונה הצפיות.
לאחר מכן בצהריי אותו יום, היא העלתה אותו בצורה רשמית כך שהוא היה חשוף לכל הקהלים.
בקליפ מופיע הזמר הלטיני ניקי ג'אם.
בתחילת הקליפ ניתן לראות את שאקירה כשגופה צבוע בצבע זהב, עם שמלה אדומה ואותה אוחזת בשלושה כלבים.
לאחר מכן מגיח ג'אם ובעצם מתחיל לשיר את השיר.
לאורך כל הקליפ ניתן לראות את השניים רוכבים על אופנועים, אנשים שמנגנים בכינורות וכולי.
בפרק זמן של 24 שעות, מונה הצפיות של הווידאו קליפ עמד על למעלה מ-5 מיליון צפיות, ונכון למרץ 2020, מונה הצפיות של הקליפ עומד על כ-765 מיליון צפיות, ובכך הפך לקליפ השמיני של שאקירה שעשה זאת.
מקוםתאריםמכירותאיטליה (FIMI)זהב25,000ברזיל (Pro-Música Brasil)פלטינה40,000מקסיקו (AMPROFON)יהלום + זהב330,000ספרד (PROMUSICAE)פלטינה 3×120,000פרו (IFPI Peru)זהב3,000צ'ילה (IFPI Chile)פלטינה15,000קולומביה (ASINCOL)זהב10,000שווייץ (IFPI Switzerland)זהב10,000סיכוםבכל העולם1,370,000 מכירות + הזרמת מדיה בלבד
Perisphinctes הוא סוג של רכיכה נכחדת מקבוצת האמוניטים אשר חיה בתור היורה בימים הקדומים.
מאובני הרכיכה התגלו בכל היבשות.
המאובנים הראשונים תוארו ב-1869 בידי החוקר הגרמני וילהלם היינריך וייגן (Wilhelm Heinrich Waagen).
נמצאו מינים רבים ששייכים לסוג זה.
בדומה למרבית האמוניטים, הרכיכה חיה בקונכייה עגולה בצורתה ודמוית ספירלה שהתקפלה מבפנים בצורת תאי גז, בעזרתם היצור נע במים.
היצור החי הגיע לקוטר של 20 ס"מ לעיתים ובכמה מהמינים אף למטר שלם והיה בעל ראש-רגליים קטנים.
האמוניט היה יצור ששכן במים חמימים ובהם צד יצורים קטנים יותר שהוא תפס בזרועותיו.
ככל הנראה הוא חי לצד מדפי היבשה לאורך החופים החמימים של העולם.
Peru Two הן שתי נשים בריטיות (מיקאלה מקולום קונולי ומליסה רייד), שקיבלו כינוי זה, לאחר שנעצרו בשנת 2013 בפרו והואשמו בניסיון להברחת 11 קילו קוקאין מפרו.
השתיים נידונו לשש שנים ושמונה חודשי מאסר.
הפרשה זכתה לכיסוי תקשורתי רחב בבריטניה, פרו וברחבי העולם.
מיקאלה מקולום מדנגנון שבצפון אירלנד ומליסה רייד מלנזי שבסקוטלנד, שתיהן בנות 20 הגיעו לפרו בטיסה מספרד.
השתיים נעצרו ב-6 באוגוסט 2013 בדרכן חזרה לספרד בחשד לסחר בסמים בנמל התעופה הבינלאומי חורחה צ'אבס, נמל התעופה הראשי והגדול בפרו.
השתיים הכחישו תחילה את המיוחס להן, וטענו כי אולצו להעביר את הסמים, לאחר שנחטפו באי איביזה ממנו יצאו.
השתיים עמדו בפני עונש מאסר שיכול להגיע לעד 15 שנים בבית סוהר.
הן הודו באשמה ובדצמבר 2013 נידונו בעסקת טיעון לשש שנים ושמונה חודשי מאסר בגין הברחת קוקאין בשווי של מיליון וחצי ליש"ט.
מקולום שוחררה במרץ 2016 לאחר שבקשתה לשחרור מוקדם התקבלה.
רייד שוחררה בשחרור מוקדם ביוני 2016.
מעצר שתי הצעירות קיבל סיקור תקשורתי נרחב בפרו,
סרט דוקומנטרי ששודר באוגוסט 2018, ועסק בדרכים בהן מפותים צעירים ללא עבר פלילי להבריח קוקאין לאירופה, הציג את המקרה של שתי החברות.
באוקטובר 2019 הוציאה מיקאלה מקולום את הספר You'll Never See Daylight Again אודות הפרשה.
Petals for Armor (בעברית: עלי כותרת לשריון) הוא אלבום הבכורה של הזמרת-יוצרת האמריקאית היילי ויליאמס.
האלבום יצא לאור ב-8 במאי 2020 על ידי חברת התקליטים אטלנטיק רקורדס.
לפני השקת האלבום, ויליאמס הוציאה שני מיני-אלבומים אשר הכילו רצועות מתוך האלבום עצמו.
ב-22 בינואר 2020, יצא הסינגל הראשון "Simmer", מתוך האלבום, אשר זכה להצלחה כאשר הגיע למקום השביעי במצעד שירי הרוק.
כמו כן, הצליח להיכנס למצעד שירי הרוק איירפליי ולמצעד השירים הדיגיטליים.
בהמשך, נכנס גם למצעד שבסקוטלנד.
השיר "Leave It Alone" יצא כסינגל שלא מתוך האלבום, אלא כסינגל מתוך המיני-אלבומים הקודמים שיצאו לפניו.
האלבום עצמו מחולק לשלושה חלקים כאשר כל החלקים שחולקו הם כמיני-האלבומים אשר יצאו בנפרד לאלבום שלם.
מדינהתאריך יציאהפורמטחברת תקליטיםמקורעולם8 במאי 2020הזרמת מוזיקה • הורדה דיגיטלית • תקליטור • תקליט • קלטת שמעאטלנטיק
Petals for Armor II (בעברית: עלי כותרת לשריון חלק שני) הוא המיני-אלבום השני של הזמרת-יוצרת האמריקאית היילי ויליאמס.
המיני-אלבום יצא לאור ב-9 באפריל 2020 על ידי חברת התקליטים אטלנטיק רקורדס.
המיני-אלבום הוא מיני-אלבום המשך למיני-אלבום Petals for Armor I, שיצא לאור כמה חודשים קודם לכן.
מדינהתאריך יציאהפורמטחברת תקליטיםמקורעולם 9 באפריל 2020הזרמת מוזיקה • הורדה דיגיטליתאטלנטיק
Petals for Armor I הוא המיני-אלבום הראשון של הזמרת-יוצרת האמריקאית היילי ויליאמס.
המיני-אלבום יצא לאור ב-6 בפברואר 2020 על ידי חברת התקליטים אטלנטיק רקורדס.
המיני-אלבום הגיע למקום ה-79 במצעד האלבומים העכשוויים של בילבורד.
מדינהתאריך יציאהפורמטחברת תקליטיםמקורעולם 6 בפברואר 2020הזרמת מוזיקה • הורדה דיגיטליתאטלנטיק
Petit Roi (בעברית: המלך הקטן) הוא סינגל של הפרויקט של עידן רייכל שהוקלט על ידי צחי הלוי.
השיר יצא לאור ב-10 ביוני 2014, כסינגל שלא מתוך אלבום, על ידי חברת התקליטים הליקון.
שיר זה יצא כחלק מקידום הופעתו של הפרויקט של עידן רייכל בפארק הירקון, שהתקיימה ב-13 ביוני.
השיר נכתב על ידי צחי הלוי והולחן והופק על ידי עידן רייכל.
השיר הוא בסגנון המוזיקת עולם אשר משלב בתוכו את סגנונות האפריקאית והאתני.
כמו כן, השיר הוא בשפה הצרפתית.
את השיר מלווים קולות רקע בביצוע ריף כהן.
העלה רייכל לערוץ היוטיוב שלו את האודיו הרשמי של השיר אשר מציג בתוכו את עטיפתו של הסינגל ואף את מילותיו של השיר.
נכון לספטמבר 2025, לשיר יש למעלה מ-170 אלף צפיות ביוטיוב.
Period (בעברית: תקופה) הוא מיקסטייפ הבכורה של הצמד האמריקאי סיטי גירלז.
האלבום יצא לאור ב-11 במאי 2018, על ידי חברות התקליטים קוואליטי קונטרול, מוטאון וקפיטול רקורדס.
מתוך המיקסטייפ יצא סינגל אחד.
Pete Davidson (בעברית: פיט דייווידסון) הוא שיר של הזמרת-יוצרת האמריקאית אריאנה גרנדה, מתוך אלבום האולפן הרביעי שלה, Sweetener.
השיר יצא לאור ב-17 באוגוסט 2018, על ידי חברת התקליטים ריפבליק רקורדס.
את השיר כתבה גרנדה יחד עם ויקטוריה מונה ושני מפיקיו, טומי בראון וצ'ארלס אנדרסון.
השיר קרוי על שמו של הארוס לשעבר של גרנדה, פיט דייווידסון.
השיר היה האחרון שהוקלט באלבום Sweetener.
השיר נכתב כשגרנדה החלה לצאת עם פיט דייווידסון, הארוס שלה לשעבר.
ההודעה הראשונה על השיר הייתה בפוסט שהעלתה גרנדה באינסטגרם ב-31 במאי 2018, עם התמונה הראשונה שלה עם דייווידסון, ובו כתבה "", חלק מהמילים לשיר העתידי שלה באותה עת.
המילים האלו היו רמז לאותו שיר.
ב-7 ביוני 2018, גרנדה אישרה שהקליטה לאחרונה אינטרלוד (קטע ביניים) ל-Sweetener.
ב-17 ביוני 2018, היא פרסמה קטע מהאינטרלוד, ובאותו היום אישרה את שם השיר "Pete".
מאוחר יותר שם השיר שונה ל"Pete Davidson".
ניל מק'קורמיק מדיילי טלגרף כתב על השיר "יפהפה לחלוטין, ממתק ששום דבר לא ממס לקריאות "אוו" מאושרות".
לואיס ברטון מאייריש טיימס אמר שהשיר "מוסיף קלילות להקלטה".
בריטני ספנוס מרולינג סטון אמרה ש"Pete Davidson" הוא "שיר שמעביר את הנקודה רק עם הכותרת שלו, היא מצאה את שלוותה."
Performances (בעברית: הופעות) הוא אלבום וידאו של הזמרת המקסיקנית-אמריקאית סלינה.
האלבום מכיל את ההופעה חיה של הזמרת במהלך הופעתו של זמר הטחאנו ג'וני קנאלס.
ההופעה שודרה בטלוויזיה בשנת 1993 ושודרה גם בשנה שלאחר מכן.
"Personal" הוא שיר של הזמר האנגלי HRVY.
השיר יצא לאור כהורדה דיגיטלית ב-30 בנובמבר 2017 על ידי חברת התקליטים יוניברסל מיוזיק בתור הסינגל השלישי והאחרון של המיני-אלבום השני שלו, Talk to Ya.
השיר הגיע בשיאו למקום 62 במצעד הסינגלים הבריטי.
השיר נכתב על ידי בלייר דרילן, דני שאה, הארווי קנטוול, ג'ורדן תומאס ויוסטוס נזרייב.
הווידאו קליפ לשיר הועלה ב-30 בנובמבר 2017 לערוץ היוטיוב של הזמר.
בין היתר, מופיעה בו כוכבת הרשת לורן גריי.
סקיי אדמס – מפיק, נגן, קולות רקע, בס (קולי), מחיאות כפיים, גיטרה, קלידים, מיקסר, תכנות, צוות אולפן
סלייר דרילן – הלחנה, כתיבה
דני שאה – הלחנה, כתיבה, נגן, קולות רקע, גיטרה
הארווי קנטוול – הלחנה, כתיבה, נגן, שירה
ג'ורדן תומאס – הלחנה, כתיבה
יוסטוס נזרייב – הלחנה, כתיבה
דיק בית'ם – טכנאי מאסטרינג, צוות אולפן
מדינהתאריךפורמטחברת תקליטיםהממלכה המאוחדת30 בנובמבר 2017הורדה דיגיטלית • הזרמת מוזיקהיוניברסל מיוזיק
Petals For Armor: Self-Serenades (בעברית: עלי כותרת לשריון: סרנדות עצמיות) הוא המיני-אלבום השלישי של הזמרת-יוצרת האמריקאית היילי ויליאמס.
המיני-אלבום יצא לאור ב-18 בדצמבר 2020 על ידי חברת התקליטים אטלנטיק רקורדס.
ויליאמס סיפרה כי הקליטה אותו לבדה כאשר ביצעה את השירים במקביל ניגנה בגיטרה אקוסטית.
ויליאמס סיפרה גם כי השיר "Find Me Here" הוא אחד השירים האהובים עליה שכתבה בשנת 2020.
מדינהתאריך יציאהפורמטחברת תקליטיםמקורעולם18 בדצמבר 2020הזרמת מוזיקה • הורדה דיגיטליתאטלנטיק
"Permission to Dance" הוא סינגל של להקת הבנים הדרום קוריאנית BTS, שיצא לאור ב-9 ביולי 2021, על ידי ביג היט מיוזיק וסוני מיוזיק, כאיי-סייד של תקליטור הסינגל "Butter" ובנוסף כסינגל נפרד.
זהו השיר השלישי של הלהקה בשפה האנגלית.
השיר נהפך לשיר התשיעי עם מספר הסטרמות הגבוה ביותר ביממה אחת לשנת 2021, עם 7.34 מיליון הסטרמות בשירות הזרמת המדיה ספוטיפיי.
השיר נכתב על ידי אד שירן, ג'וני מקדייד, סטיב מק וג'נה אנדרוז, והופק על ידי מק ואנדרוז לצד סטיבן קירק.
חברת ביג היט אמרה כי השיר "יגרום ללב שלכם לפעום בקצב האנרגיה החיובית של BTS".
ב-21 במאי 2021 הוציאה להקת BTS את הסינגל השני שלה באנגלית, "Butter", שזכה להצלחה ביקורתית ומסחרית.
השיר יצא בתחילה באופן דיגיטלי, בקלטת שמע ובתקליט ויניל בגודל 7 אינץ'.
ב-15 ביוני הודיעה הלהקה על הוצאת תקליטור של השיר, לצד הכרזה על שיר נוסף.
ב-27 ביוני חשף אד שירן בראיון ל-Most Requested Live שהוא כתב שיר ל-BTS, באומרו: "למעשה עבדתי עם BTS באלבום האחרון שלהם, ורק כתבתי שיר לאלבום החדש שלהם".
ב-1 ביולי חשפה הלהקה את רשימת הרצועות של התקליטור והכריזה על שם השיר.
השיר יצא להורדה דיגיטלית ולהזרמת מדיה ב-9 ביולי, לצד האינסטרומנטל שלו.
אזור תאריך יציאה פורמט חברת תקליטים מקור עולם 9 ביולי 2021 הורדה דיגיטלית • הזרמת מוזיקה ביג היט • סוני
"Pesenka" , המוכר תחת השם "Pesenka (La La La)", הוא שיר של להקת הפופ הרוסית רוקי וורך!.
השיר נכתב והופק על ידי רוקי וורך!.
השיר מופיע באלבום המוזיקה הרביעי של הלהקה," ".
השיר מוכר בזכות גרסאות כיסוי ורמיקסים שיצאו לאחריו, בין היתר של ATC, beFour , קרולינה מארקס (בהשתתפות פלו ריידה ודייל סאנדרס ), גרסת מלאני סי בליווי תזמורת ברלין בהפקתו של אלכס כריסטנסן, וגרסתו של הרמיקסר ההולנדי R3hab.
להקות היורודאנס הגרמנית, ATC, הוציאה גרסה מחודשת לשיר, תחת השם "Around the World (La La La La La)", ב-22 במאי 2000, תחת חברת התקליטים קינג סייז רקורדס.
אזורתוארמכירותאוסטריה (IFPI Austria)זהב25,000בלגיה (BEA)זהב25,000צרפת (SNEP)זהב250,000גרמניה (BVMI)פלטינה500,000שוודיה (GLF)זהב15,000שווייץ (IFPI Switzerland)זהב25,000
להקת הפופ הגרמנית, beFour , הוציאה גרסה מחודשת לשיר, תחת השם "Magic Melody", ב-15 ביוני 2007, תחת חברת התקליטים פופ אנד רול.
הזמרת האיטלקייה-קולומביאנית קרולינה מארקס הוציאה, בשיתוף פעולה עם הראפר האמריקאי פלו ריידה והזמר הבריטי דייל סאנדרס ), גרסה מחודשת לשיר תחת השם "Sing La La La", ב-5 במרץ 2013, תחת חברת התקליטים קונטור רקורדס.
המפיק המרוקאי-הולנדי, R3hab, הוציא גרסה מחודשת לשיר, תחת השם "All Around the World (La La La)", ב-5 באפריל 2019, תחת חברות התקליטים וירג'ין רקורדס ו-Cyb3rpvnk.
אזורתוארמכירותאוסטריה (IFPI Austria)פלטינה30,000בלגיה (BEA)זהב20,000דנמרק (IFPI Danmark)פלטינה90,000צרפת (SNEP)פלטינה200,000גרמניה (BVMI)פלטינה400,000איטליה (FIMI)פלטינה70,000מקסיקו (AMPROFON)פלטינה60,000הולנד (NVPI)פלטינה80,000פולין (ZPAV)פלטינה20,000פורטוגל (AFP)זהב5,000שווייץ (IFPI Switzerland)פלטינה20,000הממלכה המאוחדת (BPI)כסף200,000ארצות הברית (RIAA)זהב500,000סטרימינגשוודיה (GLF)2× פלטינה16,000,000
"Perhaps" הוא שיר של להקת הרוק האמריקאית Guns N' Roses, אשר יצא לאור כסינגל ב-18 באוגוסט 2023.
במקור, הוקלט השיר עבור האלבום השישי של הלהקה, Chinese Democracy בשנת 2000. בשנת 2019 הודלף השיר לאינטרנט לצד שירים אחרים מתקופת Chinese Democracy שלא נכללו באלבום.
השיר הוצג לראשונה בבדיקות השמע שנערכו לפני הופעת הלהקה בפארק הירקון ב-5 ליוני 2023. מספר ימים לפני שחרור הסינגל, הודלף דרך תיבות נגינה דיגיטליות במספר ברים ברחבי ארצות הברית.
במקור, תכננה הלהקה לשחרר את הסינגל כתקליט במהדורה מוגבלת עם השיר "The General" כצד ב' (או כפי שמכונה ע"פ הלהקה, צד R) ב-27 באוקטובר 2023, אך השקת התקליט נדחתה ל-8 בדצמבר באותה שנה.
ב-18 באוגוסט ביצעה הלהקה את "Perhaps" בפעם הראשונה בפנסילבניה.
לאחר מספר דקות, שוחרר לרשתות החברתיות ושירותי הסטרימינג.
בקליפ השיר, אשר שוחרר ליוטיוב ניתן לראות מונטאז' קטעי וידאו מתוך סיבוב ההופעות Guns N' Roses 2023 Tour.
אקסל רוז - שירה מובילה, פסנתר, הפקה
ריצ'רד פורטוס - גיטרה מלווה
Perplexity AI היא חברת תוכנה אמריקאית שנוסדה בשנת 2022, והמוצר העיקרי שלה, הקרוי Perplexity, הוא מנוע חיפוש מבוסס בינה מלאכותית המשיב על שאילתות באמצעות טקסט בשפה טבעית.
מנוע החיפוש הושק בשנת 2022. Perplexity מייצר תשובות באמצעות חיפוש ברשת האינטרנט ושימוש במודלי בינה מלאכותית ליצירת תשובה מפורטת מבוססת מקורות.
המוצר החינמי של Perplexity משתמש ב-GPT-3.5 של OpenAI בשילוב עם המודל העצמאי של החברה למודל שפה גדול (LLM) הכולל יכולות עיבוד שפה טבעית (NLP).
חברת Perplexity AI הוקמה באוגוסט 2022 על ידי ארווינד שריניוואס שעבד בעבר ב-OpenAI וכיום משמש כמנכ"ל החברה, דניס יארץ, ג'וני הו, ואנדי קונווינסקי.
בדצמבר 2022 החברה שחררה את Bird SQL שמשמשת לחיפוש מידע עדכני בטוויטר על בסיס מודלי בינה מלאכותית.
המוצר העיקרי של Perplexity AI הוא מנוע החיפוש שלה, המסתמך על עיבוד שפה טבעית בשונה מחיפוש מילות מפתח כמו במנועי חיפוש רגילים.
מודל השפה מפרש את ההקשר של השאילתות ומספק תוצאות חיפוש מותאמות אישית יותר.
במקום לתת רשימה של תוצאות חיפוש מדורגות, מנוע החיפוש מסכם את תוצאות החיפוש ונותן טקסט עם ציטוטים מוטבעים.
Perplexity מתעדף מקורות חדשים יותר כדי להימנע ממידע מיושן.
המשתמש יכול לשאול שאלות המשך ו-Perplexity יפרש אותן בהקשר של השאילתות הקודמות של המשתמש.
את השיחה בין המשתמש ל-Perplexity ניתן לשמור בספרייה.
Perplexity קיים בגרסה מקוונת ובאפליקציות iOS ואנדרואיד.
והוא צבר כ-10 מיליון משתמשים חודשיים.
החברה גייסה 73.6 מיליון דולר בסבב גיוס B, בהובלת משקיעים בולטים כמו חברת אנבידיה וג'ף בזוס.
השקעה זו הייתה חלק מ-100 מיליון הדולר שגויסו עד סבב זה, והעלתה את השווי של החברה ל-520 מיליון דולר.
ביולי 2025 גייסה החברה 100 מיליון דולר לפי שווי של 18 מיליארד דולר.